Побач з маёй сядзібай пабудавалі дамы сем’і сыноў і дочак. Аляксандр і яго жонка Антаніна трымаюць дзве каровы. Калі ў іх не складваецца дагледзець жывёлу, то ёсць каму падаіць і накарміць. Малака ўсім хапае. Шасцёра ўнукаў маем з Нонай Уладзіміраўнай. Хлопчыкі Ілля і Сяргей далей па жыцці нясуць прозвішча Лахадынавых. Хочацца спадзявацца, што будуць працягваць і нашу хлебаробскую справу.